Urrian, lortu SARIAK gure VISA txartela erabilita! - Tolosa&Co\n30 Sep 2019 in Agenda, Erosketak, VISA txartela by e8f873c229\nUrriaren 3tik 20ra, erosi gure establezimenduetan Tolosa&Co VISA txartelarekin eta begiratu tiketean sariduna izan ote zaren! 10, 20, 30 edota 50€ko baleak zoketatuko dira, eta guztira 1.500€ izango dira saritan.\nOraindik ez badaukazu Tolosa&Co-ren VISA txartela, bete hemen azpikaldeko formularioa eta etxera bidaliko dizugu txartela. Hemen klik eginda gure VISAren abantailak guztiak ikusi ditzakezu. Eta gogoratu: doakoa da! Zure kontu korrontearekin lotu (edozein bankutakoa) eta listo ?\nESKATU ZUREA FORMULARIO HAU BETETA:\n2019ko urriaren 3tik 20era (biak barne) Tolosa&co Visa txartelarekin egindako erosketetan, promozio honetara atxikitutako dendetan, 70 sari aterako dira, guztira 1.500€ sarietan: 10€ko 30 sari, 20€ko 20 sari, 30€ko 10 sari eta 50€ko 10 sari.\nRural Kutxako datafonotik ateratzen den ticketean SARIA azalduko da idatzita. Bezeroek saria jasotzeko Tolosa&Co bulegotik (Oriaburu Etxea: Pedro de Tolosa 2) datafonoko ticketarekin pasa beharko dira edota datafonoko ticketaren argazki bat Whatsapp-ez bidali 622776250 telefono zenbakira eta konfirmatu non jaso nahi dituen erosketa txekean.\nTxekeak azaroak 30 arte kontsumitu daitezke promoziora atxikitutako dendetan.


Bizkaiko Etxeko Garagardogileak | Bueltan gara\nGauzak hobetzen doazenez, jarduerak antolatzeari jarraipena eman nahi diogu Legamia elkartetik.\nBaduela aste batzuk bazkide eta ez-bazkide batzuen artean Flandes Red estiloko elaborazioa egin genuen eta orain fermentatzen ari da ardo beltzeko upelean. Dena ondo badoa, post berria idatziko dugu aurrerago.\nHorrez gain, Drunken Bros-en taproom-ean estilo kata berria antolatu dugu azaroaren 20an, pandemia aurretik egin genuen Black&Deep elaborazioa dastatu eta konparatzeko. Pandemian zehar bideo-kata egin arren, aurrez-aurre prestatu dugu oraingoan. Datorren astean igoko ditugu bai argazkiak zein bi urtez euren momentua itxaroten egon diren garagardoen emaitzak.\nAzkenekoz, ACCEk “Match Beer”-ari berriro ekin dionez, Legamiako bazkide eta ez-bazkide talde batek euren garagardo preziatuenak elaboratuko ditu txapelketan berrior nagusitu eta saria etxera ekartzeko helburuarekin. Horretarako gure kapitainaren gain dugu geure konfidantza osoa!


Ereñotzuko Mendi Lasterketa, datorren urtera atzeratu da - Ereñotzu - Kronika.eus\nJende mordoak hartu zuen parte aurreko urtean Ereñotzuko Mendi Lasterketan\nCovid-19 birusaren hedapenak eragin duen egoera honen aurrean, Ereñotzuko Mendi Lasterketa bertan behera gelditu da.\nBertan behera gelditu da azkenean Ereñotzuko Mendi Lasterketaren aurtengo edizioa. Maiatzaren 31n egitekoa zen, urtero moduan San Antonio jaien aurretik. Baina Koronabirusak eragindako egoera honen aurrean, lasterketa ez egiteko erabakia hartu du antolakuntzak, «beharrezko segurtasun eta osasun baldintzak emango ez direla aurreikusten dugulako».\nAurtengoa gainera, 10. edizioa izango zen, hala ere, 2021ean ospatuko dela adierazi dute. Axeriak Mendi Lasterketa Taldeak, probaren antolatzaileak, nabarmendu du, ez dela lasterketetan pentsatzeko garaia, «bizi dugun osasun egoerarekin ez behintzat».\nBere elkartasuna helarazi nahi izan die Ereñotzuko eta Hernaniko bizilagun guztiei honako mezu honekin; «espero dugu denak onik eta osasuntsu ateratzea egoera honetatik. Zentzuz jokatu behar dugu orain, guztion onerako eta etxean geratzeko momentua da. Mendi federazioetatik behin eta berriro errepikatu diguten bezala, mendiak zain izango ditugu, dena bere onera bueltatzen denean».


Ezagutzen dugun ginekologiaren sorrera, patriarkatu arrazista eta kolonialistaren baitan eman zen.\nEgun, mundu lineal eta kapitalistaren mesedetan, gure ziklikotasunak ezikusiak edota arbuiatuak izaten jarraitzen dute.\nParadigma hauekin haustea eta alternatiba bizigarriak sortzen jarraitzea da gure xedea.\nGure gorputzetan arrotz sentitu garen egunak amaituko dira!\nGorputzen hausnarketa kolektiboa · 3 ordu\nHilerokoaren zikloaren bitartez, gorputzetan murgiltzen joango gara. Mugimendua, bakarkako hausnarketak, eztabaidak eta azalpenak uztartuko ditugu saioan zehar. Saio honen xedea, gustora egotea eta ziklikotasunari hurbilpen bat egitea da.\nPotota tailerra I · 4 ordu\nTailer hau, bere eduki eta iraupenarengatik, trinkoena da. Bi faseetan banatu ohi dugu atsedenaldi batekin erdialdean. Lehen ataleko protagonista hilerokoa izango da, baina taldean kudeatutako ginekologiaren oinarriak ere ezartzen dira.\nBigarren atala, ia bere osotasunean gorputzean zentratuta dago. Izenburuak adierazten duen moduan, pototak izango dira erdigunean. Norberak bere alua behatzeaz gain, besteena ere behatzeko aukera izanen du.\nPotota tailerra II · 6 ordu\nEgun oso batean zehar garatu izan dugu saio hau. Potota tailerra I-en eduki berdinak jorratzen ditugu baina patxada handiagoz. Talde eta norbanako dinamika gehiagorekin, talde txikietako eztabaidetan sakonago murgiltzeko eta gorputzaren alde praktikoan, ariketa gehiago egiteko aukera dugu.\nPotota tailerra III · 9 ordu\nFormazio hau hiru saioetan banatu ohi dugu. Aipatu nahi dugu egin izan ditugunetan, balorazioan «motz» gelditzen dela esan ohi digutela partaideek. Luzeegia iruditu beharrean, gehiagorako gogoz geratu ohi dira.\nPotota tailera II-rena bezalakoa da eskema orokorra, baina haurtzaroa eta menarkia era espezifikoan jorratzen ditugu. Norberarena eta orain ingurun ditugun haurrena.\nFORMAZIO PROGRAMA IKUSI\nIdeia, gogo edo proposamen zehatzik baduzu, idatziguzu!\nAra!Gorputz - Lege Oharra*


Herzeele - Wikipedia, entziklopedia askea.\nRégis LAPORTE (2014-2020)\n50° 53′ 11″ N, 2° 32′ 01″ E / 50.886388888889°N,2.5336111111111°E / 50.886388888889; 2.5336111111111Koordenatuak: 50° 53′ 11″ N, 2° 32′ 01″ E / 50.886388888889°N,2.5336111111111°E / 50.886388888889; 2.5336111111111\nWinnezeele, Oudezeele, Wormhout, Bambecque eta Houtkerque\nHerzeele Frantziako udalerria da, Nord departamenduan dagoena, Hauts-de-France eskualdean. 2013an 1.427 biztanle zituen.\n2007an Herzeele udalerrian erroldatutako biztanleak 1.427 ziren. Familiak 500 ziren, horien artean 78 pertsona bakarrekoak ziren (45 bakarrik bizi ziren gizonak eta 33 bakarrik bizi ziren emakumeak), 168 seme-alabarik gabeko familiak ziren, 213 seme-alabak dituzten bikoteak ziren eta 41 seme-alabak dituzten guraso-bakarreko familiak ziren.\n2007an 552 etxebizitza zeuden, 508 familiaren etxebizitza nagusia ziren, 13 bigarren erresidentzia ziren eta 31 hutsik zeuden. 535 etxeak ziren eta 16 apartamentuak ziren. 508 etxebizitza nagusietatik 395 bere jabearen bizilekua ziren, 98 alokairuan okupaturik zeuden eta 14 doan lagata zeuden; 1ek gela bat zuen, 13 etxek bi zituzten, 53 etxek hiru zituzten, 127 etxek lau zituzten eta 314 etxek bost zituzten. 386 etxek euren parking plaza propioa zuten azpian. 223 etxetan ibilgailu bat zegoen eta 230 etxetan bat baino gehiago zituzten.\nHerzeele udalerriko biztanleria-piramidea 2009an .\n2007an lan egiteko adina zuten pertsonak 907 ziren, horien artean 655 aktiboak ziren eta 252 inaktiboak ziren. 655 pertsona aktiboetatik 597 lanean zeuden (338 gizon eta 259 emakume) eta 58 langabezian zeuden (19 gizon eta 39 emakume). 252 pertsona inaktiboetatik 72 erretiraturik zeuden, 89 ikasten zeuden eta 91 "bestelako inaktibo" gisa sailkaturik zeuden.\n2009an Herzeele udalerrian 531 unitate fiskal zeuden, 1.456,5 pertsonek osaturik. Pertsona bakoitzeko diru-sarrera fiskalaren mediana urteko 17.653 euro zen.\n2007an zeuden 30 komertzioetatik, 1 erauzte enpresa zen, 1 janari enpresa zen, 2 bestelako produktu industrialen fabrikazioko enpresak ziren, 3 eraikuntza enpresak ziren, 5 ibilgailuen saltze eta konpontze enpresak ziren, 2 garraio enpresak ziren, 6 ostalaritza eta jatetxe enpresak ziren, 2 higiezinen enpresak ziren, 1 zerbitzu enpresa zen, 4 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 13 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 1 igeltseroa, 1 iturgina, 2 argiketariak, 2 ile apaindegiak, 3 jatetxeak eta 1 tintoreria.\n2000. urtean Herzeele udalerrian 45 nekazaritza-ustiategi zeuden, 1.056 hektarea erabiltzen.\nBambecque (1,9 km)\nWylder (4,0 km)\nHoutkerque (4,5 km)\nWormhout (4,7 km)\nWest-Cappel (5,0 km)\nWinnezeele (5,2 km)\nOudezeele (5,5 km)\nRexpoëde (5,8 km)\nWikimedia Commonsen badira fitxategi gehiago, gai hau dutenak: Herzeele\nOrriaren azken aldaketa: 22 otsaila 2019, 08:27.


STARDUST CRUSADERS EGYPT ARC 12 (36) – EuskoManga\nSTARDUST CRUSADERS EGYPT ARC 12 (36)\nMarch 21, 2021 Markel529 Uncategorized 3\n1-7 atalak: MEGA 8.ataletik aurrera: MEGA\nKaixo EuskoMangazaleok! Hemen da aste honetako atala! Oraingoan pixkat berandu dator, aste arraroa izan dut eta ez dut denbora libre asko izan, baina tira, lortu dut argiratatzea! Orain lasai asko Shingeki No Kyojinen atal berria iksutera! Espero dut zuen gustokoa izatea!\nSTARDUST CRUSADERS EGYPT ARC 11 (35)\nSDBH: Big Bang Mission #10 + Zuzenketak\nUps, esteka jartzea ahaztu zaizu! (Hala ere karpetaren estekatik deskargatu daiteke). Ni oraindik ez naiz Shingekiren azken denboraldia ikusten hasi. Lagun batekin batera ikusteko itxaroten ari naiz, hehe.\nMila esker atalagatik, beti bezala!\nHara, non daukat burua? Konponduta arazoa! Ni klaseko batengatik hasi nintzen Shingeki hasieratik ikusten aspaldian ez nuelako ikusi eta ño, hori bai izan zela bizioa XDDD. Ez nuen horren ona gogoratzen!\nEta ez horregatik, noski!\nNi duela urtebete eta erdi hasi nintzen lehen aldiz ikusten, kuadrilakoek behartuta XD. Oso odoltsua zirudienez ez zitzaidala gustatuko konbentzituta nengoen, baina behin hasita berehala engantxatu nintzen XDD\nRobertjak on STARDUST CRUSADERS EGYPT ARC 21-24 (45-48)\nChaseGoM on STARDUST CRUSADERS EGYPT ARC 21-24 (45-48)\nBrianscows on STARDUST CRUSADERS EGYPT ARC 21-24 (45-48)\nBrianfaina on STARDUST CRUSADERS EGYPT ARC 21-24 (45-48)


Gasteizen enplegu egonkorra eta kalitatekoa sustatzeko udal laguntzak\n45 urtetik gorako pertsonentzat enpleguaren egonkortasuna sustatzeko udal laguntzen eskaera\nGasteizko udal-mugarteko lantokietan enpleguaren egonkortasuna sustatzeko dirulaguntzak, aldi baterako kontratuak mugagabe bihurtzeagatik.\nEpea | Betebeharrak| Dokumentazioa | Araudiak | Izapideak\nDeialdiaren baldintzak betetzen dituzten enpresak edo entitateak (haien forma juridikoa edozein dela ere).\nDeialdiaren iragarkia ALHAOn argitaratzen den egunaren biharamunetik (ALHAO 49 zk. 2022ko apirilaren 29a)(Beste leiho batean irekiko da), eta 2022ko irailaren 2ra arte.\nAldi baterako kontratuak mugagabe bihurtzea Vitoria-Gasteizeko lantokietan, 2022ko urtarrilaren 1etik irailaren 2ra bitartean, bi datak barne.\nMugagabe bihurtutako kontratuak gutxienez bihurketaren aurreko sei hilabeteetan Vitoria-Gasteizen erroldatutako pertsonenak izango dira. Pertsona hauek 45 urte edo gehiago izan beharko dute bihurketaren egunean.\nDiruz lagundu daitekeen gutxieneko lanaldia % 50ekoa izango da.\nEskaerak egitean aurkeztu beharreko agiriak:\nEntitate eskatzailea identifikatu eta egiaztatzeko agiriak:\nIFZ edo AIZ (pertsona autonomoak), IFK (enpresak/erakundeak).\nEratze-eskritura, enpresaren/erakundearen estatutuak, ordezkaritza-ahalordearen egiaztapena. Enpresaren edo erakundearen NAN edo AIZ (autonomoak badira) edo IFZ. Enpresaren/erakundearen ordezkaritzari edo sozietate-partaidetzari eragiten dioten geroko aldaketak.\nLegezko ordezkariaren NANaren kopia.\nOfizioz eskatzeko baimena ukatuz gero, Foru Ogasunean eta Gizarte Segurantzan ordainketak egunean dituela egiaztatzen duen ziurtagiri eguneratua (Udalean ordainketak egunean dituela egiaztatzen duen egiaztapena ofizioz egingo da).\nKontratatutako pertsonaren betekizunak egiaztatzeko agiriak:\nLaguntza jasoko duen lan-kontratua, bi aldeek sinatuta, enplegu zerbitzuei kontratazio hori bide telematikoz jakinarazi izanaren egiaztagiriarekin batera.\nLaguntzaren objektu den afiliatuaren lan-bizitzaren txostena.\nKontratatuaren NAN edo AIZ.\nKontratazioaren urteko soldata-kostuen ziurtagiria, enpresa/erakunde eskatzaileak sinatuta. Urteko soldata-kostuen kalkulua, deialdi honi dagozkionetarako, dirulaguntzaren xede den kontratua duen langilearen soldata gordinaren araberakoa izango da, enpresa edo entitatearen kontura diren gizarte-segurantzako kostuak gehituta, kontratua mugagabe bihurtu ondorengo 12 hilabeteak aintzat hartuta.\nHala badagokio, desgaitasun funtzionalaren egiaztapena.\nLaguntza ematen bada, eta hala eskatuta, bihurketa egin eta 12 hilabetera entregatu beharreko dokumentazioa:\nAfiliatuaren lan-bizitzari buruzko txostena.\nAldi baterako kontratua mugagabe bihurtu ondorengo 12 hilabeteetako nominak eta ordainagiriak.\nOfizioz eskatzeko baimena ukatuz gero, Foru Ogasunean eta Gizarte Segurantzarekin dituen zerga-betebeharrak egunean dituela egiaztatzen duten ziurtagiriak (Udalaren ordainketak egunean dituela egiaztatzen duen ziurtagiria ofizioz egingo da).\n45 urtetik gorako pertsonentzat enpleguaren egonkortasuna sustatzeko udal laguntzen udal-programaren deialdi publikoa eta oinarri araultzaileak, 2022 urtea.(Beste leiho batean irekiko da)\nIzapideari buruzko azalpen gehiago nahi izanez gero, 945 16 15 31 telefonoan edo 4390 luzapenean erantzuna emango da. Honako posta elektronikoan ayudascontratacion@vitoria-gasteiz.org ere.


2020 ots 21 Durango\nPilotazalea eskuz binakako txapelketaren ligatxuko azken jardunaldira begira dago. Zalea, hitzak dioen lez, kirolaren jarraitzaile da. Ondorioz, gehien ardura deutsana pilotari onenak kantxan izate...\nAzken egunotan pilotazalea bi ekitaldi garrantzitsuri begira egon da; lau eta erdiko finala eta binakakoaren aurkezpena izan ditugu begiz jota.\n2019 ira 20 Durangaldea\nUmetatik pilota munduan murgilduta ibiliagatik beti dago zer ikasia. Euskal pilotak bere jokamolde ezberdinetan esaera edo esamolde asko ditu non aspaldian geure egin ditugun, esaterako, ñak...\n2019 uzt 19 Durango\nBost urte eta bost edizio. Horiek dira Zornotzako Lagun Onak pilota elkarteak daramatzanak Master Kaiolako abenturan. Apustu bat izan zen orduan eta gaur egun jada erreferente da Euskal Herriko pil...\n2019 eka 07 Durango\nEskuz Banakako Txapelketa nagusia hasi zenean, hementxe bertan aipatu nuen bizkaitarron esperantza nagusia, Danel Elezkano ere aintzat hartu arren, Mikel Urrutikoetxea zela. Zaratamoarrek, bai bata...\nPilota munduan buru-belarri sartuta gaudenok une gazi gozoak bizitzen ari garela esatea da bidezkoena, gazitik gehiago agian. Aldiz, pilota azaletik bizi duenak —eskuzko profesional maila bak...\nProfesional mailatik haratago, hainbat interesgune ditu pilota munduak, eta Aimar Olaizola-ren lesioa berbagai nagusi bada ere pilota korrilloetan, zutabe honetan hanka puntetan pasatuko dut gai ho...\n2018 aza 03 Durango\nBizitzako arlo guztietan gertatzen den moduan, gauza gutxi batzuek pizten dute interesa. Handitasunean murgilduta dauden kontuek. Horrek omen daukate garrantzia. Pilotan, munduan LEP.M-ak antolatze...\nKaiolan zein zabalean\n2018 urr 05 Durango\nAsteburuan denetariko pilota ekitaldiak daude ikusgai. Pilotari handienek lau t'erdikoari ekingo diote. Aurtengoan gainera ‘polemika‘-rekin dator urteko hiru lehiaketa handienetako lehe...\n2018 uzt 01 Zornotza\nUrteak ziren Herriartekoaren harra barruan sentitzen ez nuena. Durangorekin hiruzpalau aldiz eta Iurretarekin geroago beste behin tokatu izan zait txuriz kantxaratzea. Harek garaiak! Txapela lortze...\n2018 api 20 Durangaldea\n2018 mar 04 Durango\nPilota munduan jokamolde eta maila asko dago, profesional mailatik eskolartekora edo, hobe esan, eskolartekotik profesionaletara. Denetan txapelketek gainezka egiten digute eta zeri jarraitu ere ez...


Arrasate Musikaleko banda bikain - Arrasate - 2014-03-09 - Goiena.eus\nArrasate Musikaleko banda bikain\nImanol Beloki 2014-03-09 19:26\nArrasate Musikaleko bandakoak Amaia antzokian kontzertua eskaintzen, asko mozorrotuta gainera.\nKontzertu bikaina eskaini dute Arrasate Musikaleko bandakoek Amaia Antzokian. Eguerdian hasi da eta kanpoan sekulako eguraldia egon arren, jende dezente hurbildu da bertara musikaz gozatzera.\nAratusteen aitzakian prestatutako emanaldia 64 lagunek osatu dute, Mikel Markiegi zuzendariarekin batera. Festa giroa ezarri dute Amaia antzokian eta kontzertua bikaina izan da. Musikari batzuk mozorrotuta igo dira taula gainera.\nMikel Markiegi bandako zuzendariaren gidaritzapean Disney etxeko hainbat pelikuletako eta marrazki bizidunetako soinu bandak jo dituzte. Besteak beste, Pakito Txokolatero, Heigh Ho, Police Academy, Loti Ederra, Moment for Morricone, The Pink Panter, eta Jungle Book pelikuletako soinu banda ezagunetako musika. Hasiera oso alaia izan da Pakito Txokolatero abestiarekin, baina besteak ere ez dira atzean gelditu. Zazpi pieza horiek jo ondoren azken abestia heldu da: Samba de Janeiro.\nAzken kanta hasi aurretik, Markiegi zuzendaria oholtza atzera joan da, eszenatokitik aldenduz eta ikusleak harrituta gelditu dira. Eszenatokira bueltatu denean, King Afrika musikariaz mozorrotuta agertu da. Hau hala, kontzertu amaierari ukitu berezia eman gura izan dio. Ikusleen txaloekin eta barre txikiekin amaitu da kontzertua.


Espetxetik irten dira Santi Coca gaztearen heriotzaren sei susmagarrietako bost : Irutxuloko Hitza\nKlub Nautikoaren alboko bidean gertatu zen erasoa.\n2019ko apirilaren 28an hil zen Santiago Coca gazte donostiarra, Parte Zaharreko diskoteka batean izandako borroka baten ondorioz. Erasoarekin loturiko zazpi gazte atxilotu zituen Ertzaintzak, 18 eta 25 urte bitartekoak, eta horietatik sei espetxeratu zituzten. Orain, Donostiako 1. instrukzio epaitegiak behin-behineko askatasuna agindu du sei susmagarrietako bostentzat.\nEpailearen erabakia Auzitegiko Medikuntzako Euskal Institutuak joan den otsailaren 5ean argitaratutako autopsiaren emaitzaren ondorioa izan da. Autopsiaren arabera, gazteak pairatutako traumatismoak “garrantzia gutxikoak” izan ziren; era berean, ez du adierazitakoak ez ditu heriotza eragin zion hemorragia zerebralaren arrazoiak frogatzeko froga eztabaidaezinik aurkezten. Horregatik, ez du zehazten kausa “homizida” edo “naturalak” izan ziren heriotza eragin ziotenak.\nAutopsiaren emaitzak ezagutu ostean, gazte susmagarrien defentsak euren askatzea eskatu zuen. Epaitegiak horietako bosten askatzea onartu du, fiskaltzaren aurkaritzarik gabe. Hala ere, auzia daraman epaitegiak kautelazko neurri ezarri dizkie bost gazteei, ihesik ez egiteko: pasaportearen kentzea, atzerrira bidaiatzeko debekua eta hamabost egunetik behin egoitza judizialen batean agertzeko betebeharra.


Konpromisoa 3 - Bizkaia.eus\n1. Ardatza: Gardentasunari eta datu irekiei lotutako konpromisoak\nBizkaiko Behatokia / Komunikaziorako Zuzendaritza Nagusia / Gobernamendu Onerako eta Gardentasunerako Zuzendaritza Nagusia.\nAurrekontuei buruzko informazioa hainbat formatutan eskaintzen zaie herritarrei. Artxibo elektronikoan, PPT aurkezpenetan zein azalpen-testuetan. Datozen urteetara begira, aurrerapausoak eman nahi dira aurrekontua aurkeztu eta zabaltzeko moduei dagokienez; izan ere, irisgarriago, dinamikoago eta pedagogikoakoak izatea lortu nahi da, foru aurrekontua hobeto ezagutarazteko eta aurrekontuaren informaziora sarbidea izateko.\nAurrekontua ikusteko tresna bat garatzea.\nTresna bat, gutxienez, garatzea, herritarrek informazio hori ikusteko aukera izan dezaten eta erakargarriak eta ulerterrazak diren formatuetan erabil dezaten.\nAintzat hartu den OGP erronka\nKonpromiso hau bat dator kontu-arrazoiak emateko neurriak gehitzearekin eta baliabideen kudeaketa eraginkorra egitearekin; izan ere, horrela, tresna partekatuak eskaintzen dira, eta kostuen bikoiztasunak saihesten dira.\nKonpromiso honen bitartez, Foru Aldundiaren gardentasuna sustatzeko balioari erantzuten zaio, aurrekontu eskuragarriagoa eta ulergarriagoa prestatuz.\nEspero da aurrekontua ikusi ahal izateko tresna bat sortzea, eskaintzen den informazioarekin modu dinamikoan aritzeko. Tresna horri esker, foru-aurrekontu bat zer den hobeto jakitea espero da.\nBeharrizanak eta aurrekontua ikusteko ereduak definitzea BERRIA 2017ko otsaila 2017ko ekaina\nAurrekontuaren bistaratzea argitaratzea, 1. fasea (ez interaktiboa) BERRIA 2017ko martxoa 2017ko maiatza\nBistaratze interaktiborako tresna garatu eta inplementatzea (garapena faseka) BERRIA 2017ko iraila 2019ko martxoa


barren.eus - Mundu guztiko xake zaleek jarraituko dute Elgoibarko Nazioarteko Xake Txapelketa\nMundu guztiko xake zaleek jarraituko dute Elgoibarko Nazioarteko Xake Txapelketa\nArgitaratua: 2019-12-12 15:52\nGaur hasi da Elgoibarko XXIX. Nazioarteko Xake Txapelketa. Hainbat herrialdetatik etorritako hamar xakelari profesional lehiatuko dira abenduaren 18ra bitartean, eta gaur egin duten aurkezpenean nabarmendu dutenez, mundu guztiko xake zaleek jarraitzen dute torneoa internet bidez.\nEspainiar estatuko hiru xakelarik hartuko dute parte Elgoibarko txapelketan eta hirurek azpimarratu dute estatuan antolatzen diren torneo itxi bakarrenetarikoa izateaz gainera, prestigio handia duela Elgoibarko Nazioarteko Txapelketak. Tomas Sosa argentinarrak ere ohore bat dela parte hartzea esan du, orain arte Internet bidez jarraitzen zuen txapelketan. Aurrez egonak diren xakelariek, aurkarien arteko giro ona ere nabarmendu dute udaletxeko pleno aretoan egin duten aurkezpenean. Gaur arratsaldean, 17:00etatik aurrera jokatuko dute lehen jardunaldia udaletxeko pleno aretoan. Partidak zuzenean ikusteko aukera izango da bertan, baina Internet bidez ere jarraitu ahal izango dira.\nHonakoak dira parte hartzaileak: Adrian Martinez eta Paul Velten -iazko txapelduna- (Euskal Herria), Javier Moreno, Diego del Rey eta Juan Plazuelo (Espainia), Karen Grigoryan (Armenia), Tomas Sosa (Argentina), Shardut Gagare eta Shalmali Gagare (Indonesia) eta Michael Oratovsky (Israel). Ikus hemen xakelariei eta txapelketari buruzko informazio osoagoa: info64.org\nEuskadiko Xake Federazioko presidente Miguel Angel Muelak aurtengo txapelketan parte hartuko duten xakelari gaztengan jarri du azpimarra. Xakelarien belaunaldi berriko ordezkariok nazioarteko promesak direla esan du. Iazko txapeldunaz, Paul Veltenez esan du gaztea izanagatik badakiela zer den txapelketak irabaztea. Adrian Martineze eta Juan Plazuelo ere aipatu ditu. "Oso gaztea izanagatik sekulako ibilbidea egin du orain arte Plazuelok eta etorkizun handia du Espainiako xakelarien artean". Shalmali Gagare, berriz, nazioarte mailan nabarmentzen ari den xakelaria dela esan du. Gagare izango da aurten emakumezko xakelari bakarra. Bi emakume izan zitezen saiatu diren arren, ekarri nahi zuten bigarren emakumearen "agenda bateratzeko arazoak" tarteko ez dutela lortu azaldu du Muelak.\nElgoibarko Nazioarteko Xake Txapelketak prestigio eta errekonozimendu handia duela xakelarien artean gaineratu du Muelak, eta denek nahi izaten dutela Elgoibarko Torneoan parte hartu.\nJavier Moreno xakelariak esan duenez oihartzun zabala izaten du Elgoibarko txapelketak sarean "Mundu osko xakelariak zain daude hemen jokatzen diren xake partidak Internetez zuzenean jarraitzeko".\nPaul Velten xakelari baionarra gailendu da Nazioarteko Xake Txapelketan eta ITS Security Irekian (2018-12-18)\n♦ Elgoibarko Maisuen Nazioarteko Xake Txapelketako irabazleen zerrenda (-PDF-):\nOleg Korneev (Errusia) 6 garaipen\nAzer Mirzoev (Azerbayan) 3\nZenon Franco (Paraguay) 1\nElizbar Ubilava (Georgia) 1\nGilberto Milos (Brasil) 1\nReynaldo Vera (Kuba) 1\nMarcelino Sion (Espainia) 1\nFelix Izeta (Eusdadi) 1\nJohn Van der Wiel (Herbehereak) 1\nMario Gomez (Euskadi) 1\nHoracio Saldano (Argentina) 1\nIvan Cheparinov (Bulgaria) 1\nKamil Miton (Polonia) 1\nMikel Huerga (Espainia) 1\nDaniel Alsina (Espainia) 1\nPatrice Etchegaray (Frantzia) 1\nIder Borya (Frantzia) 1\nMichael Oratovsky (Israel) 1\nHenrik Teske (Alemania) 1


Eskualdeko bost musika taldek joko dute Aizarnazabalen larunbateko Adiskidefest II jaialdian - Urola Kostako Hitza : Urola Kostako Hitza\nRodeo taldeko kideak. (Rodeo)\nBigarren urtez jarraian antolatu du Aizarnazabalgo Adiskide gaztetxeak Adiskidefest musika jaialdia, eta iaz bezala, Urola Kostako hainbat talderen zuzeneko emanaldiekin gozatzeko aukera izango da aurten ere, arratsaldean herriko tabernetan eta gauean gaztetxean.\nLarunbatean, ekainaren 15ean, izango da Adiskidefest II, eta eskualdeko bost talde hauekin osatu dute kontzertu eskaintza antolatzaileek: Zumaiako Marlik eta The Grace of Dionysus, Zestoako Rodeo eta Polybius, eta Zarauzko Pig & Kiss. Marlikek 19:00etan hasita Uztarri tabernan emango duen kontzertuarekin hasiko da jaialdia. 20:00etan, berriz, Rodeok hartuko du lekukoa, Troxka tabernan. Pig & Kissek, The Grace of Dionysusek eta Polybiusek 22:30etik aurrera gaztetxean emango dituzten kontzertuekin borobilduko dute jardunaldia.\nTabernetako kontzertuetan ez bezala, gaztetxeko emanaldiak entzuteko sarrera ordaindu beharko da, 3 eurokoa.


Amaierako A artikulua da eta, beraz, izen arruntak (mendi, etxe...) bezala deklinatuko da: Dantzalekua, Dantzalekuak, Dantzalekuari, Dantzalekuan, Dantzalekuko, Dantzalekutik, Dantzalekura\nMaparako ekarpenen artean, auzotarrek proposatutako izena.\nOraingo kokapena zuzena da? Erromerixa lekua zan? Noiz arte izan da?\nX547966 Y4769465 (b5m)\nAmaierako A berezkoa du hitzak eta, beraz, deklinabideko kasu guztietan mantenduko du: Astoaga, Astoagak, Astoagari, Astoagan, Astoagako, Astoagatik, Astoagara\nBergara eta Antzuola arteko mugarria. Mugarrian idatzita dagoen zenbakia: 105. Polpol M.T.koek emandako zenbakia: 105. Mugarriaren izena 1939ko aktan: Astua. Oharra: "V" 105 eta "A" 39 idatzita. Informazioa: Polpol Mendizale Taldea, mugarrien ibilbideak.\nX547933 Y4769410 (b5m)\nAmaierako A berezkoa du hitzak eta, beraz, deklinabideko kasu guztietan mantenduko du: Madarizelaieta, Madarizelaietak, Madarizelaietari, Madarizelaietan, Madarizelaietako, Madarizelaietatik, Madarizelaietara\nBergara, Oñati eta Antzuola arteko mugarria. Mugarrian idatzita dagoen zenbakia: 106. Polpol M.T.koek emandako zenbakia: 106. Mugarriaren izena 1939ko aktan: Marizelaieta. Oharra: "VERGARA" 106, "ANTZUOLA" 40 eta "OÑATE" 8 idatzita. Irumugarrieta deitutako lekuan. Informazioa: Polpol Mendizale Taldea, mugarrien ibilbideak.\nX547486 Y4769379 (b5m)\nBergara eta Oñati arteko mugarria. Mugarrian idatzita dagoen zenbakia: 107. Polpol M.T.koek emandako zenbakia: 107. Mugarriaren izena 1939ko aktan: Pico de Marizelaieta. Oharra: "V" 107 eta "O" 7 idatzita. Informazioa: Polpol Mendizale Taldea, mugarrien ibilbideak.\nX547121 Y4769688 (b5m)\nBergara eta Oñati arteko mugarria. Mugarrian idatzita dagoen zenbakia: 108. Polpol M.T.koek emandako zenbakia: 108. Mugarriaren izena 1939ko aktan: Klabelin-aitz. Oharra: "V" 108 eta "O" 6 idatzita. Informazioa: Polpol Mendizale Taldea, mugarrien ibilbideak.\nX546509 Y4769596 (b5m)\nAmaierako A berezkoa du hitzak eta, beraz, deklinabideko kasu guztietan mantenduko du: Zereña, Zereñak, Zereñari, Zereñan, Zereñako, Zereñatik, Zereñara\nBergara eta Oñati arteko mugarria. Mugarri berria. Mugarrian idatzita dagoen zenbakia: --. Polpol M.T.koek emandako zenbakia: 109. Mugarriaren izena 1939ko aktan: Ez da aktan azaltzen. Polpol M.T.koek emondako izena: Zereiña. Oharra: "V" 109 eta "O" 5 idatzita. Txabola kontran dago. Informazioa: Polpol Mendizale Taldea, mugarrien ibilbideak.\nX546346 Y4769608 (b5m)\nAmaierako A artikulua da eta, beraz, izen arruntak (egun, bizkar...) bezala deklinatuko da: Zereñagaña, Zereñagañak, Zereñagañari, Zereñagañean, Zereñagañeko, Zereñagañetik, Zereñagañera\nBergara eta Oñati arteko mugarria. Mugarrian idatzita dagoen zenbakia: 110. Polpol M.T.koek emandako zenbakia: 110. Mugarriaren izena 1939ko aktan: Teraña gaina. Oharra: "V" 110 eta "O" 4 idatzita. Mobiduta dago. Informazioa: Polpol Mendizale Taldea, mugarrien ibilbideak.\nX545527 Y4769965 (b5m)\nBergara eta Oñati arteko mugarria. Mugarrian idatzita dagoen zenbakia: 112. Polpol M.T.koek emandako zenbakia: 112. Mugarriaren izena 1939ko aktan: Elorregi goiti. Oharra: "V" 112 eta "O" 2 idatzita. Informazioa: Polpol Mendizale Taldea, mugarrien ibilbideak.\nBergara eta Arrasate arteko mugarria. Polpol M.T.koek emandako zenbakia: 114. Mugarriaren izena 1939ko aktan: Arzubi. Oharra: Epeleko borobil gunea egindakoan desagertuta. Epele erreka eta Deba ibaia elkartzen diren lekua. Informazioa: Polpol Mendizale Taldea, mugarrien ibilbideak.


Bertso Udalekuetarako aurrelanetan — Bertsozale Elkartea\nOraindik ez dakigu udalekuak egin ahal izango ditugun, baina lanak aurreratzen hasiak gara. Martxoaren 1ean hasiko da hezitzaileen izen-ematea; aldiz, haurrena ez dugu oraindik abiatuko.\nEgoeraren bilakaerak erakutsiko digu aurten Bertso Udalekuak egingo ditugun ala ez. Maiatzaren hasieran hartuko dugu erabakia, une horretan indarrean egongo diren neurri eta legeak aintzat hartuta. Edonola ere, udalekuek aurrelan handia eskatzen dute, aintzat hartu beharreko ezohiko neurriak ere gehituko zaizkigu aurten, eta ondorioz, prestaketa lanetan hasiak gara.\nHaurren izen-ematea ez dugu oraindik abiatuko, udalekuak egingo direla ziur jakin arte; maiatzean izango da hori, eta orduan abiatuko genuke haurren izen-ematea. Hezitzaileenari ekingo diogu, ordea.\nMartxoaren 1ean hasiko dugu hezitzaileen izen-ematea, 10:00etan; www.bertsozale.eus atarian izango den izen-emate orria bete beharko da horretarako. Hezitzaileek begirale, zuzendari, sukaldari ala praktiketako begirale gisa eman ahal izango dute izena, ondoen egokitzen zaien udalekuetako txanda ere aukeratuta. Martxoaren 14an amaituko da epea, eta apirilaren hasieran emango zaie beren izen-ematearen egoeraren berri.\nApirilean lantaldearen osaketaren berri emanda, maiatzaren hasieran jakinaraziko zaie hezitzaileei udalekuak egingo ote ditugun ala ez, eta maiatzaren 22an izango litzateke prestaketa saio edo egun-pasa.\nZortzi txandako udalekuak\nBost txanda egin ohi ditugu, baina aurtengoan lagun eta egun kopuru gutxiagoko egonaldiak antolatu ditugu; horregatik, zortzi txanda dira. Sopelan eta Zuhatzan txanda bana egingo genuke, eta Orion, Uitzin eta Amaiurren, bina. Guztiak bost egunekoak dira eta uztailean izango lirateke. Txanden inguruko informazio gehiago, hemen.\nAurtengoan, garaiko osasun neurriak kontuan hartuta egin beharko dugu prestaketa. / XDZ


BEñAT GAZTELUMENDIK LORTU DU ILLUNBEKO ATE ESTUAN AURRERA EGITEA | Kultura | GARA Euskal Herriko egunkaria\nDatorren asteburuan Tolosan jokatuko den finalaurrekoan erabakiko da Illunbeko finalean arituko den zortzikotea\nGipuzkoako Txapelketari finalaurreko bat –datorren asteburuan, Tolosan– eta finala falta zaizkio. Begiak dagoeneko Illunbera begira jarriak daude eta abenduaren 14an oholtza gaineko zortzikotea nor izango den gero eta ozenago xuxurlatzen dute kinielek. Atzo Oiartzungo Elorsoron jokatu zen finalaurrekoan Beñat Gaztelumendi gailendu zen, 506 punturekin. Beretzat, txartel zuzena. Gainontzekoek Tolosako saioari begira itxaron beharko dute, pilatu dituzten puntuekin finalerako txartel baterako iristen ote zaien kalkulatzeko. Bigarrenak, Alaia Martinek, 493,5 puntu pilatu zituen, eta, hirugarrenak, Ane Labakak, 472,5. Hortxe-hortxe egon daiteke koska.\nBeñat Gaztelumendik oso saio ona josi zuen. Ariketa guztiak goitik eraman zituen, oso seguru eta oso mainoso joskeretan, esateko moduetan, esan nahi duen horretan.\nAdibidez, seiko motzean Amaia Iturriotzekin aritu zen, aita-alabaren azaletik. Beñat, aita, urteetan aurrera doa eta Amaiak, alabak, gaur esan dio aurrerantzean berak dutxatuko duela. Biak, Gaztelumendi zein Iturriotz, oso sinesgarri, samur eta egoki aritu ziren, atmosfera berezia sortuz. Gaztelumendiren bigarrena: «Ibilera det baldarra / ta naiz sukaldari txarra/ ez da erraza maiz onartzea daukagun beharra/ zure hitz erdin zeharra/ ni naiz harroa ta arra/ ta komuna da gelditzen zaidan eremu bakarra». Eta Iturriotzen erantzuna, «Gu familikoak gara/ maitasuna ta zirrara/ ta mesfidantzaz datorkit orain zure begirada/ sortzen baituzu ikara/ gogorra da beharbada/ zahartzaroaren zati zailena zaintzen uztea da». Iturriotz puntutan seigarrena geratu zen, baina detaile oso politak utzi zituen arratsalde guztian eta asmatu zuen entzulearengana iristen. Txapelketa polita josi du.\nEsanda bezala, Gaztelumendi oso goitik aritu zen saio osoan eta kartzelakoan ertz oso nabarmena marraztu zuen. Hor atera zuen puntutan koskarik handiena. Hauxe zuten kartzelarako gaia: Korrika zoaz, ezin duzu denborarik galdu. Hauxe, Gaztelumendiren lehena: «Lo nengoela nabaritu det linterna baten islada/ ta bapatean gure atzetik guardia zibilen ilara/ biak batera nahastu zaizkit ausardia ta ikara/ eta lasterka abiatu naiz inguruko menditara/ hamar migrante goaz taldean korrika hona ta hara/ burua argi baina bihotzak barruan zenbat taupada/ harrapatu ta botako naute berriro Nigeriara/ ta gelditzeko modu bakarra geldi ez egotea da». Eta hirugarrena: «Ta igaro det hango baratza eta hemengo soroa/ Irungo plazan bukatu arte nere ihesaldi zoroa/ ikara degu ameslariak bezatzeko metodoa/ gizon bat dator jertsean dauka ONG baten logoa/ eta esan dit omen daukala ni babesteko gogoa/ nere izena hor galdetu dit nongoa zera nongoa/ malko txiki bat irten zait eta hor bertan jo dut hondoa/ bi kontinente igaro ditut baina ez naiz inongoa».\nBigarrena, Alaia Martin, 493,5 punturekin. Oiartzuarrak lehen ariketatik erakutsi zuen gerrarako zegoela, grinatsu, bertsotan egiteko gogoz. Hamarreko handiko ariketa josi zuen abiada horren seinale. Gaztelumendi eta biak egokitu ziren lehen ofizio horretan. Gizonezkoak biak, beren lantegian lan bera egiteagatik emakumeek baino soldata hobea zutela bazekiten. Emakumeek protesta abiatu zuten eta beraiek ez dute bat egin protestarekin. Hauxe, Martinen lehena: «Baina sistema ez doa gaizki ez da behintzat nire kezka/ hamalau paga ondo ordainduak, ordaindua ordu estra/ ondo ordaindua lana ta ia ordaintzen digute siesta/ nahiz atarian haserre egon enpresako ehun neska/ nola arraio egingo dugu gure kontrako protesta». Eta, hirugarrena, «Jefeak printze itxura dauka baina berez da igela/ ta erosketak egitekotan ez da joaten Lidela/ nik ere altu mantendu nahi dut nire bizitza nibela/ nahiz atarira orain ez irten ta eskaini nire epela/ kafe orduan esango diet ederki ari direla».\nSeiko motzean ere oso goitik aritu zen, Iñigo Mantzizidor Mantxi zarauztarrarekin batera. Historiako irakasleak biak, Mantxik Alaiari leporatu zion bere ideia politikoen araberako kontakizuna egiten diela ikasleei. Mantxik ere oso ondo eutsi zion. Hauxe, Alaiaren lehena: «Eraila, eroria/ gaizkia edo ongia/ zulo ilunan, haran handian zegon hilobia/ nik badakit teoria/ ta zer den kare goria/ subjetiboa izan da beti euskal historia». Eta Mantxiren erantzuna: «Dena Nafarroa dala/ nik badakit zuk bezala/ baina kontatzen dezun guztia ez degu kabala/ aizu zuk dezu azala/ iruditzen baitzait hala/ historiatik ipuinetara pasatzen zerala».\nHirugarrena, Ane Labaka. Benetan saio ona osatu zuen eta Illunberako aukerak ditu. Izugarria izan zen bere kartzelakoa, zuzena, benetakoa eta ondo kontatua. Hauxe, hirugarrena: «Juxtu iritsi denean gau polit baten klimaxa/ etxera joan nahi nuen ta beti ez da erraza/ bi gizon etorri zaizkit atzetik piropo jasa/ ezin al zuten ondotik ezer esan gabe pasa/ neretzat beldurra bada haientzat dena jolasa/ korrika pasatu ditut kale kantoi bat bi plaza/ etxeko atea itxita lasai hartu det arnasa».\nLaugarrena, Asier Azpiroz. Txukun aritu zen, saioari bere kolorea emanez. Kartzelakoan Behobiako korrikalari baten azaletik, bidearen erreferentzia aberatsak eginez, ariketa bizia josi zuen. Hauxe, bigarrena: «Lehenengo erdia egin det iaz baino hobegoa/ baina orain nere bihotzak ia emateu metxeroa/ Gaintxurizketa igotzen kopetean ze beroa/ ta Mirakruzen goraka ia utzi det geroa/ hogei kilometro dira sekulako endredoa/ txikitu egingo nuke hura baitzegon eroa/ aldapa hoik hemen jarri zituen ingenieroa».\nBosgarrena, Mantxi. Ez zuen denean asmatu, baina asmatu zuenean asko gozatu zuen plazak. Eta, seigarrena, Amaia Iturriotz, txapelketa honetako opari bikain horietako bat.


Donostia Zinemaldia :: A Place in the Sun\nA Place in the Sun (Toki bat eguzkian)\nGeorge, gazte handizale bat, ahaide aberats baten fabrikan hasten da lanean eta Alice, muntaia-kateko neska bat haurdun uzten du, emakumezko lankideekin harremanik izan ez zezala ohartarazi bazioten ere. Orduan Angela ezagutzen du, emakume miliodun eta sofistikatua, eta harekin seko txoratzen da, gizartean gorantz egiteko bere aukera iritsi zaiolako ustean; baina Alice ez dago prest besterik gabe alde batera utz dezaten. A Place in the Sun filmak 1952an 6 Oscar eskuratu zituen, Zuzendari onenarena, Gidoi onenarena eta Argazkilaritza onenarena barne.\nGeorge Stevens (1904-1975) kameralari moduan hasi zen Hal Roachen komedia mutuetan eta zuzendari-lanei 1930ean ekin zien. Lehen arrakasta lortu zuenerako, Gunga Din (1939), 35 pelikula egin zituen. Gero beste 16 filmatu eta 3 Oscar irabazi zituen. Komedia arinak egin ondoren, dramari heldu zion Shane (Sustrai sakonak, 1953), Giant (Erraldoia, 1956), The Diary of Anne Frank (Ana Frank-en egunkaria, 1959), The Greatest Story Ever Told (Inoiz kontaturiko istoriorik bikainena, 1965) eta The Only Game in Town (Hiriko joko bakarra,1970) film aipagarriak burutuz.


Seiji Ozawa - Wikipedia, entziklopedia askea.\nSeiji Ozawa (japonieraz: 小澤 征爾, Ozawa Seiji?, Hoten, Mantxuria, 1935eko irailaren 1a) japoniar orkestra-zuzendaria da. Tokioko Toho musika-eskolan ikasi zuen musika, eta, gero, Berlinen, H. Karajanekin. 1960an, Koussevitzky saria irabazi zuen. 1961-1962 eta 1964-1965 urteetan, L. Bernsteinen zuzendari laguntzailea izan zen New Yorkeko orkestra filarmonikoan. Gero, 1964-1969 urteetan, Chicagoko Ravinia Jaialdiaren zuzendari izan zen. 1965ean, Torontoko orkestra sinfonikoaren zuzendari nagusi izendatu zuten, eta 1970ean, San Franciscoko orkestrarena. 1973an, Bostongo orkestra sinfonikoaren zuzendari eta musika-arduradun izendatu zuten. Ospetsuak dira Ozawaren estilo kementsua eta XIX. mendeko lan sinfonikoen interpretazio bikainak.\nShenyang, 1935eko irailaren 1a (85 urte)\nKyoko Edo (en) (1962 - 1966)\nMiki Irie (en) (1968 -\nYukiyoshi Ozawa (en)\nMikio Ozawa (en)\nToshio Ozawa (en)\nToho Gakuen School of Music (en)\nAzken aldaketa 23 martxoa 2019(e)an, 05:17(e)tan\nOrriaren azken aldaketa: 23 martxoa 2019, 05:17.


Larzabale - Aurkezpena - Iholdi Oztibarre - 64\nLarzabale 408 bizilaguneko herri bat da Oztibarreko (Baxe Nafarroko ibar ttipia) bihotzean kokatua. Alde batean, Landibarretik hegorat, Oztibarre pasatze leku zahar bat da Garaziko lepoen norabidean nun XVIII. mendeko intendenteek Ipar Euskal Herriko bide zuzen zuzen bakarra obraarazi zuten Larzabale trebeskatuz. Larzabaleko herriaren historiak Jondoni Jakobeko erromesbidearekin lotura hertsia du. Oztibarre ez da hortan bahatzen Arbailetan barna sartzen baita eta herri guzia Larzabaletik hego ekialderantz, Biduzeko arroiletan eta oihanbeltzan pasatuz, zinez menditsua bilakatzen delako ibar zabal maldatsuekin.\nLehenagoko hiru parropien bateratze batetarik sortu da Larzabale Arroze Zibitze herria. Zibitzen Oxkaseko lepoan kokatua, Oztibarreko Biltzarra biltzen zen herriko aferen tratatzeko.\nUtziateko auzoa, Donibane Garaziko bidean, zenbait etxez -Magdalena ospitaleko prioreko\nDonaten etxeen herentzia- osatua da. Bideak ospitaleko formakuntza bereizi zuen : mendebaldean, prioreko etxea erromaniko eliza kontra zuela, hilerri utzia eta berriki zaharberritu eihera ; Ekialdean ospitale hestean, 1784 urtean, haien kargutik kendu Donaten azken etxeak. Ospitaleak 1199tik goiti beilariak eta Nafar estatuen biltzarrak aterpetu zituen. 1343. Urtean 23 pertsona kondatzen zituen eta horietarik zazpi serora eta Donat batzuen hiru emazte. Kapituluak hiru donat fraide hautatzen zituen : ospitaleko bat, konpontzaile bat eta diruzain bat. Herritarren, mutil/neskatto eta behartsuen artean urteko janaria banatzen zuten. “Donats” horiek ardura bihotz oneko langile kartsuenak ziren. Kristoari “emaiten” den laikoak ziren, agiantza batzu eginez : pobrezia, obedientzia, kastitatea (alarguntza kasuetan bakarrik).\nHastapenean Larzabaleko herri barnea hiri berri bat zen Jondoni Jakobeko bidean eraikia. Izuratik Donibane Garazirat etortzen ziren beilarientzat bortxaz hortik pasatu behar zen. Herri barnea erlijio gerlen biktima izan da eta sute batek kiskali du osoki XVI. mendean.\nHirigune berria orduan berriz eraiki da intendenteen eta Xiberoarantzeko bideen bidegurutzean. Egungo egunean kokapen horrek (Donapaleu, Donibane Garazi eta Xiberoko -Oxkaseko lepotik-bidegurutzean) Larzabaleko herri barneari abantail bat emaiten dio. Garatu da eta Baxe Nafarroa zeharkatzeko zein Xiberoa juntatzeko bortxazko pasaia leku bilakatu da. Kokapen horrek autobusen eta bisitarien geldialdi estimatua izaitea ahalbidetu dio Larzabaleri. Gainera bisitariek bertan kalitatezko errezibitzea atxemaiten dute. Herri barneak denda eta zerbitzu sorta zabal bat eskaintzen die herritarrer, Oztibartarrer bai eta ere bisitarier.\nHerriaren erakargarritasuna atxikitzeko baita ere hobetzeko xedearekin proiektu desberdin batzu bidean dira. Larzabale, harribitxi-lantzaile ainitzez osatu leku batetan kokatua denez, herriak, Lauburu elkartearekin batera, harriari zuzendu animazio leku bat zein euskal hilobi-artearen interpretazio zentroa sortu ditu.\nAuzapeza : Jules LARRAMENDY\nHerri barnea - 64120 Larceveau\n- Astelehena : 10:00 - 12:00 & 14:00 - 17:00\n- Asteazkena : 10:00 - 12:00 & 15:00 - 18:00\n- Osteguna :10:00 - 12:00\n- Ostirala : 10:00 - 12:00 & 14:00 - 17:00\nHedadura : 1 808 ha\nHerritarrak : 408


ELAk EAEko eta Nafarroako Gobernuei berriro eskatzen die Hezkuntzaren eskumenak babestea eta oposaketen eredu bat diseinatzea — ELA Sindikatua\nELAk EAEko eta Nafarroako Gobernuei berriro eskatzen die Hezkuntzaren eskumenak babestea eta oposaketen eredu bat diseinatzea\nELAk EAEko eta Nafarroako Gobernuei berriro eskatzen die Hezkuntzaren eskumenak babestea eta oposaketen eredu bat diseinatzea Onartezina da Eusko Jaurlaritzak eta Nafarroako Gobernuak men egitea eskumenak zapaldu eta enpleguaren kontsolidazioa airean uzten duen Espainiako Gobernuaren planteamenduari , bereziki, Europatik martxoaren 19an bertan jasotako epaiaren ondoren. https://www.ela.eus/eu/albisteak/elak-gasteiz-eta-iruneako-gobernuei-beren-hezkuntza-eskumenak-babesteko-eta-gure-egoera-eta-beharren-araberako-oposaketa-ereduak https://www.ela.eus/eu/albisteak/elak-gasteiz-eta-iruneako-gobernuei-beren-hezkuntza-eskumenak-babesteko-eta-gure-egoera-eta-beharren-araberako-oposaketa-ereduak/@@download/image/irakasar.jpeg\nOnartezina da Eusko Jaurlaritzak eta Nafarroako Gobernuak men egitea eskumenak zapaldu eta enpleguaren kontsolidazioa airean uzten duen Espainiako Gobernuaren planteamenduari , bereziki, Europatik martxoaren 19an bertan jasotako epaiaren ondoren.\nMartxoaren 20an unibertsitatez kanpoko irakasle funtzionarioen estatuko negoziazio mahaiaren gai ordeneko puntu nagusia behin behineko enpleguaren egonkortasunaren egoeraren azterketa izan zen.\nAtzokoan Europatik beste behin konfirmatu bazuten ere Espainiar estatuan behin behineko kontratazioaren gehiegizko erabilpena egiten dela eta hain zuzen ere hori gertatzen dela Espainiar legediak hori hala izan dadin ahalbideratzen duelako, gaurko bileran, beste behin ere, behin behineko langileen kontsolidaziorako mekanismoak ahalbidetzeari uko egin dio Espainiar Gobernuak.\nELA-tik beste behin ere salatu dugu planteatzen diren edukiek Komunitate Autonomoen eskumenak urratzen dituztela, izan ere bai Eusko Jaurlaritza eta baita Nafarroako Gobernua ere hezkuntzaren gaineko eskudun dira eta hala diren heinean beren gain hartu beharko lituzkete irakaslegoan dauden beharren inguruko erabakiak bai eta pertsonal horren sarbiderako sistema egokienak ere. Erkidego guztietan jarraitu beharreko oposizio eredua zein dei daitekeen lanpostu kopurua mahai honetan erabaki eta mugatzeak, EAEko eta Nafarroako irakaskuntzako negoziazio mahaiak eta hauen negoziazio ahalmena arriskuan jartzen ditu. Hau negoziazio kolektiboaren estatalizazioaren adibide garbia da eta bereziki larria iruditzen zaigu Gasteizko eta Iruñeako Gobernuek men egitea beraien hezkuntza eskumenak mugatzen dituzten planteamenduei.\nHorrela, salatu dugu egun Estatutik ezarri eta bai Eusko Jaurlaritzak eta baita Nafarroako Gobernuak ere onartzen duten ereduarekin, ez dela bermatzen egun urte luzez behin behinekotasunean diharduten langileen kontsolidazioa. Oposizio faseko frogek izaera kanporatzailea dutelako, eta lehiaketa fasean lan egindako denborak duen pisua ez delako nahikoa berme. Lan esperientziagatik lor daitekeen gehienezko puntuazioa 7koa da (orokorrean 5ekoa izan ohi denean), baina lan egindako urte bakoitzeko puntuazioa txikiagoa. Antzinakotasuna gehiago baloratzen den arren, hezkuntza zerbitzua emateko behin behineko moduan erabili diren milaka langileren lanpostuak airean daude. Gainera, ez da inolako mekanismorik ezartzen egungo behin behinekotasun tasa onartezinak ez errepikatzeko.\nGuzti honekin, ELAk hezkuntza eskumenak babesteko deia luzatzen die Eusko Jaurlaritza eta Nafarroako Gobernuari, bakoitzak bere behar eta egoeraren araberako oposizio eredua zein lanpostu kopurua deitzeko aukera izan dezan.\nHorretaz gain, ELA-k berriro aldarrikatu du plantilen kontsolidazioan oinarrituko den enplegu eredu bat finkatzea. Horretarako, behin behinekotasuna %6ra jaisteko, egun urte luzez behin behinean diharduten langileen kontsolidazio prozesu bereziak eta etorkizunean behin behinekotasuna haztea ekidingo dituzten neurriak negoziatzea aldarrikatu ditu.


Doako bidalketa 4mm 6mm 8mmround beira perla perla lepokoa imitazio solteak perla perla bitxiak\nMiyuki Delica Beads lau tamaina eta kolore eta akabera ugari dituzten beira beirazko zilindro oso uniformeak dira. Delika aleek hodi edo zilindro forma dute, eta mutur lauak zulo handi batekin dituzte beren tamainarekiko proportzioan. Loom kanpoko aleak ehuntzeko tekniketan erabiltzen dira, baita tapizeriaren teila lanetan ere.\nBeirazko perlak: kolore eta tamaina koloretsuekin. Gainazal leuna eta kolore bizia era guztietako bitxiak egiteko aukerarik onena da. Forma gehienak biribilak dira, ur tantak, arroz aleak eta beste forma batzuk. Beste forma batzuk pertsonaliza daitezke. Prezioa merkea da eta MOQ nahiko baxua. Bezeroek maitatua izan da. Bitxigintzako produktu garrantzitsuenetako bat da.\n1. Produktu horiek guztiak margotu eta margotuta daude. Ez behorren kolorea bera. Denbora luzea igaro ondoren, marruskadura edo pintura-beherakada bat agertuko da gainazalean marruskadura dela eta.\n2. Produktu mota honen forma nahiko erregularra da. Batzuk nahiko txikiak dira. Mesedez, zaindu umeek irentsi ez dezaten. Saia zaitez haurren eskura ez mantentzen.\nMarka Izena JC kristala\nEredu zenbakia JC20190117183A\nPerla mota solteak Sintetikoa (sortutako laborategia)\nPerla solteak Perla imitagarria\nPerlak kolorea Mesedez, ikusi kolore-txartela\nPerlak Tamaina 2mm-25mm\nMaterial Kristalezko perla\nKolore Vaious, 60 kolore mota baino gehiago\nTamaina 2mm, 3mm, 4mm / 6mm / 8mm / 10mm / 12mm / 14mm / 16mm\nPerla forma Txanda ezin hobea\nUsage Jantzien osagarriak\nOrdainketa T / T, L / C, Paypal, Western Unoin\nPerla mota Ale solteak\nPakete bakarraren tamaina: 40X30X20 cm\nPisu gordina bakar: 1.600 kg\nKristalezko aleak hainbat modutan erabil daitezke forma, tamaina eta kolore ugari dago.\nBiribilak eta Rondelak dira zulo batekin gehien eskatzen diren elementuak. Eskaintza nagusia aldakuntza kopuru amaigabean konbinatu daitekeen bead forma interesgarriak dituen lerro batekin osatzen da. Gure kristalezko aleak moda bitxiak ekoizteko eta beste modan dauden beste elementu batzuetarako erabil daitezke: osagarriak, jantzi apaingarriak, brodatuak eta abar.\n* Diseinu askotarikoak eta eguneratuak.\n* Prezio onena eta entrega segurua, behar duzun kalitatearen arabera.\n* Satisfakzio salmentak eta salmenta osteko zerbitzua.\nMesedez, ikusi gure kolore-txartela\njantziak eta artisautza aurkikuntzak, aleak gortinen dekoraziorako, etxeko dekoraziorako eta beste ekitaldi apaingarrietarako erabiliak, bitxien osagarrirako oso ezagunak\naurreko: Japoniako kalitate handiko hazi aleak MIYUKI delica aleak 11/0 modako bitxiak egiteko\nHurrengoa: Kalitate handiko iltze atzeko kristal laua beira hotza ez den iltze artearen harria\nAleak eta perlak\nKristalezko perla aleak\nBenetako perla aleak